**Ordinul nr. 576/2009 pentru aprobarea Metodologiei, criteriilor de atestare şi a Comisiei de atestare a persoanelor fizice şi juridice care realizează proiectarea de drumuri forestiere**

**În vigoare de la 28.09.2009**

***(Text actualizat prin Ordinul nr. 1733 din 06.11.2015, publicat în M.O. nr. 877/24.11.2015, în vigoare începând cu data de 27.11.2015)***

Având în vedere Referatul de aprobare nr. 271.605 din 4 august 2009 al Direcţiei păduri private şi dezvoltare forestieră,

în baza art. 7 alin. (6) din Hotărârea Guvernului [nr. 8/2009](http://lege5.ro/Mobile/Gratuit/gezdemjsgy/hotararea-nr-8-2009-privind-organizarea-si-functionarea-ministerului-agriculturii-padurilor-si-dezvoltarii-rurale?pid=&d=2015-11-17) privind organizarea şi funcţionarea Ministerului Agriculturii, Pădurilor şi Dezvoltării Rurale,

în temeiul [art. 85](http://lege5.ro/Mobile/Gratuit/geytambvha/codul-silvic-din-2008?pid=38015461&d=2015-11-17#p-38015461) alin. (2) şi (3) din Legea [nr. 46/2008](http://lege5.ro/Mobile/Gratuit/geytimzwha/legea-nr-46-2008-privind-codul-silvic?pid=&d=2015-11-17) - Codul silvic, cu modificările şi completările ulterioare,

ministrul agriculturii, pădurilor şi dezvoltării rurale emite următorul ordin:

**Art. 1.**

Se aprobă Metodologia, criteriile de atestare şi Comisia de atestare a persoanelor fizice şi juridice care realizează proiectarea de drumuri forestiere, prevăzute în anexa care face parte integrantă din prezentul ordin.

**Art. 2.**

*Direcţia de specialitate cu atribuţii în domeniul accesibilizării fondului forestier naţional din cadrul autorităţii publice centrale care răspunde de silvicultură va duce la îndeplinire prevederile prezentului ordin.*

**Art. 3.**

Prezentul ordin se publică în Monitorul Oficial al României, Partea I.

**ANEXĂ**

**METODOLOGIA,  
criteriile de atestare şi Comisia de atestare a persoanelor fizice şi juridice care realizează  
proiectarea de drumuri forestiere**

CAPITOLUL I Dispoziţii generale

**Art. 1.**

(1) Prezenta metodologie stabileşte procedura prin care se asigură cadrul organizatoric şi regulile unitare pentru atestarea capacităţii profesionale şi tehnico-economice a persoanelor fizice şi juridice pentru proiectarea de drumuri forestiere.

(2) Atestarea persoanelor fizice şi juridice în domeniul proiectării drumurilor forestiere are în vedere respectarea principiilor generale ale dezvoltării reţelei de drumuri forestiere şi protecţiei mediului şi îndeplinirea cerinţelor tehnice şi calitative minimale prevăzute în normativele în vigoare.

**Art. 2.**

În înţelesul prezentei metodologii, proiectarea de drumuri forestiere cuprinde activităţi specifice care se execută în scopul:

a) construirii drumurilor forestiere noi;

b) intervenţiilor la drumurile forestiere existente care constau în lucrări de refacere, consolidare, reabilitare, reparare.

**Art. 3.**

(1) Domeniul de atestare a persoanelor fizice şi juridice este proiectarea de drumuri forestiere prin elaborarea documentaţiilor tehnico-economice necesare.

(2) Atestarea persoanelor fizice şi juridice se face pentru domeniul de activitate prevăzut la alin. (1) şi se poate solicita cu respectarea condiţiilor prevăzute în prezenta metodologie.

**Art. 4.**

Persoanele fizice care solicită atestarea trebuie să îndeplinească cumulativ următoarele condiţii:

a) să aibă studii superioare de lungă durată absolvite cu diplomă de licenţă în specializări la care s-a predat cursul de drumuri forestiere sau drumuri;

*b) să aibă experienţă de minimum 3 ani în proiectarea de drumuri forestiere sau în elaborarea a cel puţin 5 studii de fezabilitate/documentaţii de avizare a lucrărilor de intervenţii/proiecte tehnice de drumuri forestiere.*

c) să nu fi fost condamnate penal pentru săvârşirea cu intenţie a unei infracţiuni de serviciu sau în legătură cu serviciul.

**Art. 5.**

(1) Persoanele juridice care solicită atestarea trebuie să îndeplinească cumulativ următoarele condiţii:

a) să fie constituite şi să funcţioneze în condiţiile legii;

*b) să aibă ca obiect de activitate ingineria şi consultanţa tehnică;*

*c) să aibă încheiat un contract individual de muncă pe durată nedeterminată/o convenţie civilă de prestări servicii, cu o persoană fizică atestată pentru proiectarea de drumuri forestiere*

d) să deţină un minimum de mijloace tehnice necesare pentru proiectarea de drumuri forestiere, în stare de funcţionare.

(2) Se exceptează de la obligativitatea asigurării condiţiei prevăzute la alin. (1) lit. c) persoana juridică al cărei administrator/asociat este atestat ca persoană fizică pentru proiectarea de drumuri forestiere.

CAPITOLUL II Documentele şi procedura de atestare

**Art. 6.**

Atestarea persoanelor fizice şi juridice este coordonată de direcţia de specialitate cu atribuţii în domeniul accesibilizării fondului forestier naţional din cadrul autorităţii publice centrale care răspunde de silvicultură.

**Art. 7.**

(1) Atestarea persoanelor fizice şi juridice se face de către o comisie de atestare a persoanelor fizice şi juridice care realizează proiectarea de drumuri forestiere, denumită în continuare comisia de atestare.

(2) Componenţa Comisiei de atestare este prevăzută în anexa nr. 1.

**Art. 8.**

*Documentele necesare atestării persoanelor fizice sunt următoarele:*

*a) cerere pentru atestare, conform modelului prevăzut în anexa nr. 2;*

*b) actul de identitate al solicitantului, în copie;*

*c) curriculum vitae;*

*d) lista documentaţiilor tehnico-economice realizate prin forţe proprii sau în colaborare, din care să rezulte experienţa prevăzută la art. 4 lit.b);*

*e) diploma de licenţă cu foaia matricolă prin care se atestă că solicitantul a urmat cursul de drumuri forestiere sau drumuri, în copie;*

*f) extras de pe carnetul de muncă, în copie, sau un alt document din care să rezulte îndeplinirea condiţiilor prevăzute la art. 4 lit. b);*

*g) certificatul de cazier judiciar.*

*h) documentul care dovedeşte achitarea tarifului stabilit pentru atestare, potrivit prevederilor art. 31. alin. (1) si (2)*

**Art. 9.**

*Documentele necesare în vederea atestării persoanelor juridice sunt următoarele:*

*a) cerere pentru atestare, conform modelului prezentat în anexa nr. 3;*

*b) actul de identitate al reprezentantului legal al persoanei juridice, în copie;*

*c) memoriu de activitate care să conţină: lista principalelor documentaţii executate în domeniul proiectării de drumuri forestiere, personalul tehnic şi economic angajat şi experienţa acestuia, lista mijloacelor tehnice deţinute pentru proiectarea de drumuri forestiere, în special a celor necesare pentru măsurătorile de teren, în stare de funcţionare;*

*d) certificatul de înregistrare la registrul comerţului, sau, după caz, un document echivalent eliberat de autoritatea competentă în ţara de origine membră a Uniunii Europene, însoţit de traducerea în limba română, în copie;*

*e) contractul individual de muncă pe durată nedeterminată sau convenţia civilă pentru persoanele fizice atestate, conform art. 5 alin. (1) lit. c), în copie;*

*f) atestatul persoanei fizice care îndeplineşte condiţia de angajat/administrator/asociat la persoana juridică, în copie.*

*g) documentul care dovedeşte achitarea tarifului stabilit pentru atestare, potrivit prevederilor art. 31. alin. (1) si (2).*

**Art. 10.**

*(1) Documentele prevăzute la art. 8 şi 9 se depun prin delegat sau se trimit prin poştă, în dosare de atestare cu menţiunea „Pentru comisia de atestare în proiectarea de drumuri forestiere”, la sediul Regiei Naţionale a Pădurilor – Romsilva, Str. Petricani, Nr. 9A, Sector 2, cod 023841, Bucureşti şi se înregistrează într-un registru special al Comisiei de atestare.*

(2) Dosarele prevăzute la alin. (1) sunt analizate de către Comisia de atestare, în şedinţe de lucru programate de preşedintele acesteia.

(3) În urma analizării dosarelor, Comisia de atestare stabileşte admiterea sau respingerea documentaţiei depuse, ca urmare a îndeplinirii sau a neîndeplinirii condiţiilor prevăzute în prezenta metodologie.

*(4) Rezultatele analizării dosarelor se consemnează în procesul verbal de şedinţă sub forma „admis/respins” şi se comunică în scris de către secretariatul comisiei, solicitanţilor, în termen de maximum 5 zile lucrătoare de la data analizării, cu motivarea respingerii dacă este cazul.*

**Art. 11.**

*În termen de 30 de zile de la data şedinţei de atestare, persoanele fizice şi juridice îndreptăţite primesc certificatul de atestare, al cărui model este prevăzut în anexa nr. 4.*

**Art. 12.**

*Persoanele fizice atestate sunt obligate să îşi confecţioneze parafa având dimensiunile 7 cm/4 cm, conform modelului prevăzut în anexa nr. 5 şi să înainteze comisiei de atestare specimenul acesteia în cadrul unei declaraţii pe proprie răspundere al cărei model este prevăzut în anexa nr. 6.*

CAPITOLUL III Comisia de atestare

**Art. 13.**

*(1) Comisia de atestare este formată din 7 membri care îndeplinesc condiţiile prevăzute la art. 85 alin. (4) din Legea nr. 46/2008 – Codul silvic, cu modificările şi completările ulterioare.*

(2) Preşedintele Comisiei de atestare este nominalizat dintre persoanele care îşi desfăşoară activitatea în cadrul autorităţii publice centrale care răspunde de silvicultură.

*(3) Secretariatul Comisiei de atestare este asigurat de reprezentantul Regiei Naţionale a Pădurilor - Romsilva acesta având şi calitatea de membru al Comisiei de atestare.*

**Art. 14.**

Atribuţiile preşedintelui Comisiei de atestare sunt următoarele:

a) aprobă programarea şedinţelor Comisiei de atestare;

b) conduce lucrările şedinţelor Comisiei de atestare;

*c) semnează, în conformitate cu hotărârile Comisiei de atestare, certificatele de atestare precum şi corespondenţa Comisiei de atestare.*

**Art. 15.**

Atribuţiile secretariatului Comisiei de atestare sunt următoarele:

a) programează şi organizează, împreună cu preşedintele, activitatea Comisiei de atestare, stabilind periodic datele de întrunire a acesteia;

b) înregistrează cererile de atestare însoţite de documentele necesare şi păstrează evidenţa acestora în registrul special prevăzut la art. 10;

c) asigură convocarea membrilor Comisiei de atestare;

d) redactează documentele Comisiei de atestare;

e) păstrează şi completează registrul cu procesele-verbale ale Comisiei de atestare;

f) păstrează documentele Comisiei de atestare şi asigură arhivarea acestora;

g) păstrează ştampila Comisiei de atestare.

**Art. 16.**

Comisia de atestare ia decizii cu privire la:

a) admiterea ori respingerea cererilor de atestare a persoanelor fizice sau juridice, în funcţie de îndeplinirea condiţiilor prevăzute la art. 4 şi 5;

b) suspendarea şi/sau retragerea certificatului de atestare.

**Art. 17.**

(1) Comisia de atestare funcţionează în prezenţa a cel puţin 5 membri.

(2) Deciziile Comisiei de atestare se iau prin vot deschis, cu majoritatea simplă a membrilor prezenţi.

**Art. 18.**

Membrii Comisiei de atestare au următoarele drepturi şi obligaţii:

a) să participe la şedinţele Comisiei de atestare, cu drept de vot direct;

b) să semneze procesele-verbale întocmite la fiecare şedinţă;

c) să solicite consemnarea în procesele-verbale ale şedinţelor a opiniilor şi punctelor de vedere separat faţă de hotărârile adoptate;

d) să nu divulge date şi informaţii care nu sunt de interes public, de care iau cunoştinţă în cadrul procesului de atestare.

**Art. 19.**

*(1) Contestaţiile împotriva deciziilor Comisiei de atestare se depun în termen de 3 zile lucrătoare de la comunicarea rezultatelor şi se adresează conducătorului direcţiei de specialitate cu atribuţii în domeniul accesibilizării fondului forestier naţional din cadrul autorităţii publice centrale care răspunde de silvicultură, care le şi soluţionează.*

(2) Împotriva deciziei conducătorului prevăzut la alin. (1) se poate formula plângere la instanţa judecătorească competentă, potrivit legii.

CAPITOLUL IV Drepturile şi obligaţiile persoanelor fizice şi juridice atestare

**Art. 20.**

Persoanele fizice şi juridice care au fost atestate au dreptul, după caz:

a) de a participa la procedurile de achiziţie organizate de autorităţile contractante;

b) de a încheia contracte şi convenţii de colaborare;

c) de a acorda consultanţă şi asistenţă tehnică;

d) de a elabora documentaţii tehnico-economice pentru lucrări de drumuri forestiere.

**Art. 21.**

Persoanele fizice şi juridice care au fost atestate au următoarele obligaţii:

a) să îşi desfăşoare activitatea în domeniul proiectării de drumuri forestiere, cu respectarea dispoziţiilor legale aplicabile;

*b) să parafeze documentaţiile tehnico-economice pe care le elaborează în domeniul proiectării de drumuri forestiere, prin aplicarea parafei prevăzute la art. 12.*

*c) să informeze comisia cu privire la orice schimbare în urma căreia condiţiile iniţiale de acordare a atestatului nu mai sunt îndeplinite.*

CAPITOLUL V Suspendarea şi retragerea certificatului de atestare

**Art. 22.**

Nerespectarea obligaţiilor prevăzute la art. 21 de către persoanele fizice sau juridice atestate potrivit prezentei metodologii poate atrage suspendarea ori retragerea certificatului de atestare, după caz.

**Art. 23.**

Suspendarea sau retragerea, după caz, a certificatului de atestare se dispune prin decizie a preşedintelui Comisiei de atestare, pe baza actelor de constatare încheiate de membrii acesteia, ca urmare a semnalărilor primite, sau în temeiul comunicării punerii în mişcare a acţiunii penale împotriva persoanei atestate în legătură cu activitatea pentru care a fost atestată.

**Art. 24.**

Certificatul de atestare al persoanei fizice sau juridice se suspendă în următoarele cazuri:

a) când persoana elaborează documentaţii tehnico-economice în domeniul proiectării de drumuri forestiere fără să respecte prevederile metodologiilor, normativelor tehnice departamentale şi ale ghidurilor de bune practici. Perioada suspendării este de 6 luni sau, dacă ducerea la îndeplinire a măsurilor şi termenelor dispuse prin actele de constatare prevăzute la art. 23 durează mai mult de 6 luni, suspendarea are loc pe perioada necesară. Îndeplinirea măsurilor dispuse se constată prin încheierea unui nou act de constatare de către persoanele prevăzute la art. 23 şi determină de drept încetarea sancţiunii suspendării certificatului de atestare;

b) când împotriva persoanei atestate s-a pus în mişcare o acţiune penală în legătură cu activitatea pentru care a fost atestată. În acest caz suspendarea certificatului de atestare se dispune până la soluţionarea definitivă a cauzei;

c) când persoana juridică desfăşoară activitatea în domeniul proiectării de drumuri forestiere fără să respecte prevederile art. 5 alin. (1) lit. c). În acest caz suspendarea certificatului de atestare se dispune până la îndeplinirea condiţiilor prevăzute la art. 5 alin. (1) lit. c).

**Art. 25.**

*Certificatul de atestare al persoanelor fizice şi juridice se retrage în următoarele cazuri:*

*a) când a fost suspendat de două ori, iar a treia oară se săvârşesc abateri similare celor pentru care s-au dispus suspendările anterioare ale acestuia;*

*b) când persoanele fizice atestate semnează şi parafează documentaţii pe care nu le-au elaborat, precum şi atunci când elaborează documentaţii pentru domenii de activitate în care nu au fost atestate*

*c) când persoanele fizice şi juridice atestate îşi continuă activitatea în perioada de suspendare a certificatului de atestare.*

**Art. 26.**

(1) Suspendarea sau retragerea certificatului de atestare se comunică persoanelor fizice şi juridice în cauză, în scris, de către Comisia de atestare.

(2) Măsura prevăzută la alin. (1) poate fi contestată, în scris, în termen de 10 zile lucrătoare de la comunicare, la autoritatea publică centrală care răspunde de silvicultură.

(3) Împotriva soluţiei autorităţii publice centrale care răspunde de silvicultură se poate formula plângere la instanţa judecătorească competentă, potrivit legii.

CAPITOLUL VI Dispoziţii finale

**Art. 27.**

*(1) Certificatele de atestare ale persoanelor fizice sunt valabile pentru o perioadă nedeterminată.*

*(2) Certificatele de atestare ale persoanelor juridice sunt valabile pentru o perioadă de cinci ani, cu condiţia îndeplinirii cu continuitate a cerinţelor prevăzute la art. 5.*

*(3) În cazul persoanelor juridice atestate care au solicitat şi obţinut viza anuală, perioada de valabilitate a certificatelor de atestare prevăzută la alin. (2) începe de la 1 ianuarie a anului imediat următor anului în care a fost obţinută viza.*

**Art. 28.**

*O persoană fizică atestată poate desfăşura activităţi în domeniul proiectării de drumuri forestiere în cadrul a cel mult două persoane juridice atestate.*

**Art. 29.**

(1) La cerere, în cadrul aceleiaşi şedinţe de atestare, se pot analiza atât dosarele persoanelor fizice, cât şi dosarul persoanei juridice în cadrul căreia sunt încadrate acestea, cu respectarea prevederilor prezentei metodologii.

(2) În situaţia prevăzută la alin. (1), analizarea dosarului persoanei juridice se realizează numai după ce Comisia de atestare a hotărât atestarea persoanei fizice angajate de persoana juridică respectivă.

**Art. 30.**

*(1) Degradarea, distrugerea sau pierderea certificatului de atestare ori a parafei se declară, în scris, la Comisia de atestare în termen de 48 de ore de la constatare şi totodată va fi publicată în Monitorul Oficial al României, Partea a III-a, de către persoana în cauză.*

(2) După publicarea anunţului, prevăzută la alin. (1), Comisia de atestare eliberează un duplicat al certificatului de atestare sau aprobă, după caz, confecţionarea unei noi parafe, pe baza unei cereri scrise, însoţită de copia anunţului publicat în Monitorul Oficial al României, Partea a III-a.

*(3) În cazul în care persoana fizică/juridică atestată îşi schimbă numele/denumirea, aceasta solicită Comisiei de atestare un nou certificat, anexând la cerere certificatul de atestare iniţial, în original, documentul care justifică schimbarea numelui/denumirii, în copie precum şi o declaraţie pe proprie răspundere pentru confecţionarea unei noi parafe în cazul persoanelor fizice dacă este cazul.*

**Art. 31.**

*(1) Tariful pentru atestare se stabileşte diferenţiat pentru persoanele fizice şi juridice, astfel: 300 lei pentru persoanele fizice şi 600 lei pentru persoanele juridice.*

(2) Persoanele care solicită atestarea au obligaţia de a depune valoarea tarifului în numerar la casieria Regiei Naţionale a Pădurilor - Romsilva sau prin ordin de plată la prezentare, în contul deschis separat pentru această activitate.

*(3) Sumele încasate din tarifele prevăzute la alin. (1) sunt destinate acoperirii cheltuielilor referitoare la organizarea şi funcţionarea Comisiei de atestare, decontării cheltuielilor de deplasare şi plăţii indemnizaţiei de participare a membrilor Comisiei de atestare.*

**Art. 32.**

*Anexele nr. 1 - 6 fac parte integrantă din prezenta metodologie.*

**ANEXA Nr. 1 la metodologie**

Componenţa Comisiei de atestare

Comisia de atestare a persoanelor fizice şi juridice care realizează proiectarea de drumuri forestiere este alcătuită din următorii 7 membri:

*1. Radu Sbîrnea - preşedinte (reprezentant al autorităţii publice centrale care răspunde de silvicultură);*

*2. Mihai Lucan - secretar (reprezentant al Regiei Naţionale a Pădurilor - Romsilva)*

*3. Gheorghe Ignea - membru (reprezentant al Facultăţii de Silvicultură şi Exploatări Forestiere Braşov);*

*4. Viorel Popovici - membru (reprezentant al asociaţiei patronale-profesionale Asociaţia*

*Constructorilor Forestieri);*

*5. Radu Miloevici – membru (reprezentant al autorităţii publice centrale care răspunde de silvicultură);*

*6. Ilie Dobre- membru (reprezentant al Societăţii „Progresul Silvic”);*

*7. Corina Gancz - membru (reprezentant al Institutului Naţional de Cercetare – Dezvoltare în Silvicultură „Marin Drăcea”)”*

**ANEXA Nr. 2 la metodologie**

*CERERE PENTRU ATESTAREA PERSOANELOR FIZICE*

*-Model-*

*CĂTRE*

*Comisia de atestare a persoanelor fizice şi juridice care realizează proiectarea de drumuri forestiere*

*Subsemnatul/Subsemnata, ......................................., născut/născută la data de ....................... în localitatea ............................, judeţul...................., ţara .........................., având cetăţenia......................, domiciliat/domiciliată în localitatea ..................................., str. ........................, nr. ......, bl. ......, et. ....., ap. ...., judeţul/sectorul .................., ţara ............., posesor / posesoare al /a diplomei de inginer în specializarea ............................................., nr. ...., eliberată de ......................., din localitatea ..............................., promoţia ..........., ţara ....................., solicit atestarea în domeniul proiectării de drumuri forestiere, în conformitate cu prevederile Ordinului ministrului agriculturii, pădurilor şi dezvoltării rurale nr****.*** [*576/2009*](file:///C:\Documents%20and%20Settings\user\Sintact%202.0\cache\Legislatie\temp\00125299.htm) *pentru aprobarea Metodologiei, criteriilor de atestare şi a Comisiei de atestare a persoanelor fizice şi juridice care realizează proiectarea de drumuri forestiere, cu modificările şi completările ulterioare.*

*În susţinerea cererii anexez următoarele documente:*

*1) actul de identitate, în copie*

*2) curriculum vitae;*

*3) lista documentaţiilor tehnico-economice realizate prin forţe proprii sau în colaborare.*

*4) diploma de studii şi foaia matricolă, în copie;*

*5) extras de pe carnetul de muncă, în copie/extras revisal\*;*

*6) certificatul de cazier judiciar.*

*7) documentul care dovedeşte achitarea tarifului stabilit pentru atestare.*

*Menţionez că în prezent sunt angajat/colaborator în baza unei convenţii civile\* la..................................................., cu sediul în localitatea..........................., judeţul ......................, ţara ......................., unde deţin funcţia .............................*

*Declar că am luat cunoştinţă de obligaţiile ce îmi revin, potrivit Ordinului ministrului agriculturii, pădurilor şi dezvoltării rurale nr.* [*576/2009*](file:///C:\Documents%20and%20Settings\user\Sintact%202.0\cache\Legislatie\temp\00125299.htm)***,*** *cu modificările şi completările ulterioare, sunt de acord cu ele şi mă angajez să le respect.*

*Data ..................................... Semnătura..............................*

***\_\_\_\_\_\_\_\_\_\_\_\_\_\_\_\_\_\_\_\_\_\_***

***\**** *se alege**varianta corespunzătoare*

**ANEXA Nr. 3 la metodologie**

*Cerere pentru atestarea persoanelor juridice*

*-Model-*

*SC\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_*

*Nr. Reg. Com \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*CUI\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Sediul social în statul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Localitatea: \_\_\_\_\_\_\_\_\_\_\_\_strada\_\_\_\_\_\_\_\_\_\_\_\_ nr. \_\_\_\_*

*Bloc\_\_\_\_\_scara\_\_\_\_\_\_\_\_\_ap.\_\_\_\_\_\_\_\_\_*

*Judeţul /sectorul\_\_\_\_\_\_\_\_\_\_\_\_\_\_\_\_\_\_\_Ţara \_\_\_\_\_\_\_\_\_\_*

*Tel.\_\_\_\_\_\_\_\_\_\_\_\_, fax \_\_\_\_\_\_\_\_\_\_\_, e-mail \_\_\_\_\_\_\_\_\_*

*Cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Nr. .......... din ........................*

*Către :*

*Comisia de atestare a persoanelor fizice şi juridice care realizează proiectarea de drumuri forestiere*

*Subscrisa………................................................................., având datele de identificare din antet, reprezentată prin.............................................................................................., în calitate de ………………. ......................................, solicit atestarea în domeniul proiectării de drumuri forestiere, în conformitate cu prevederile Ordinului ministrului agriculturii, pădurilor şi dezvoltării rurale nr. 576/2009 pentru aprobarea Metodologiei, criteriilor de atestare şi a Comisiei de atestare a persoanelor fizice şi juridice care realizează proiectarea de drumuri forestiere, cu modificările şi completările ulterioare.*

*În susţinerea cererii se anexează următoarele documente:*

*1) actul de identitate al reprezentantului legal, în copie;*

*2) memoriu de activitate;*

*3) certificatul de înregistrare la registrul comerţului, în copie /documentul echivalent eliberat de autoritatea competentă în ţara de origine, însoţit de traducerea în limba română\*;*

*4) contractul individual de muncă/convenţia civilă\* încheiat(ă) cu dl/d-na……………………………..., în copie;*

*5) certificatul de atestare al d-lui/d-nei ………………….. ………………………………, în copie.*

*6) documentul care dovedeşte achitarea tarifului stabilit pentru atestare.*

*Declar că am luat cunoştinţă de obligaţiile ce îmi revin, potrivit Ordinului ministrului agriculturii, pădurilor şi dezvoltării rurale nr.* [*576/2009*](file:///C:\Documents%20and%20Settings\user\Sintact%202.0\cache\Legislatie\temp\00125299.htm)*, cu modificările şi completările ulterioare, sunt de acord cu ele şi mă angajez să le respect.*

*Data ….................................. Semnătura….............................. „*

*L.S*

*\_\_\_\_\_\_\_\_\_\_\_\_\_\_\_\_\_\_*

*\* se alege**varianta corespunzătoare*

**ANEXA Nr. 4 la metodologie**

***MINISTERUL MEDIULUI, APELOR ŞI PĂDURILOR***

***Comisia de atestare a persoanelor fizice şi juridice care realizează proiectarea de drumuri forestiere***

***CERTIFICAT DE ATESTARE***

*Nr. ........................ din data .....................*

*În baza prevederilor Ordinului ministrului agriculturii, pădurilor şi dezvoltării rurale nr.* [*576/2009*](file:///C:\Documents%20and%20Settings\user\Sintact%202.0\cache\Legislatie\temp\00125299.htm) *pentru aprobarea Metodologiei, criteriilor de atestare şi a Comisiei de atestare a persoanelor fizice şi juridice care realizează proiectarea de drumuri forestiere, cu modificările şi completările ulterioare, s-a eliberat prezentul certificat dlui/dnei / SC.......................................................................................................................................................cu domiciliul/ sediul în localitatea ................................., str. ..............., nr. ...., bl. ...., et. ......, ap. ...., judeţul ..................., ţara ..........................., C.I./C.U.I................................................................*

*în baza căruia are dreptul să elaboreze documentaţii tehnico - economice în domeniul proiectării de drumuri forestiere.*

*Prezentul certificat de atestare se eliberează pe perioadă nedeterminată1 /pe o perioadă de 5 ani şi este valabil până la……………………….2*

*Preşedinte,*

*......................*

*L.S. ........................................ Secretar, .........................................*

*------------------------------------*

*1 pentru persoane fizice*

*2 pentru persoane juridice*

**ANEXA Nr. 5 la metodologie**

*Model de parafă*

|  |
| --- |
| *Numele şi prenumele*    *....................................................................................*  *CNP............................................................................*    *ATESTAT*  *de către Ministerul Mediului, Apelor şi Pădurilor prin*  *Certificatul nr. ............... din ..................*  *să efectueze proiectarea de drumuri forestiere* |

*ANEXA 6 la Metodologie*

*Declaraţie pe proprie răspundere persoane fizice*

*Subsemnatul ......................................................., legitimat cu B.I./C.I. seria ......, nr. ........................, eliberat (ă) de ................................................, la data de ......................................., domiciliat în ............ judeţul.............................................. localitatea ............................. str..................................... nr. ....... bl. .......... scara...........etaj .......... ap.......... sector .......... cod poştal ...................... telefon......................................... fax .............................................*

*declar pe proprie răspundere, sub sancţiunea prevăzută de art. 292 din Codul penal, că acesta este specimenul parafei pe care o deţin şi pe care o folosesc conform prevederilor art. 21 lit. b) din Metodologia aprobată prin OM nr. 576/2009, cu modificările şi completările ulterioare:*

*Loc pentru parafă:*

*Data ……………… Semnătura…………………….*